Letscht wucheend hemer 3te es auto gmietet u sind mit dem zu cape agulhas gfahre, dä südlichst punkt vo afrika. Fahrt det ane isch öpe 3h gange. Isch e sehr schöni fahrt gsi dur abwächsligsriichi landschaft. Mal tanne,den berge u dur trochnigs gebiet. I agulhas acho  simer zerst mal dä lüchtturm go aluege. Mer hät 4 mega steili stäge müsse ufe klättere, aber es hät s ich glohnt für die wunderschön ussicht vo det obe abe ufs dörfli agulhas u s'meer. Aschlüssend simer zum südlichste punkt gfahre wo de indisch u atlantisch ozean zäme chömed. Nach dem mer föteli gmacht händ simer no wiiter gfahre bis zumene halbe schiffswrack. Vor es paar jahre ischs uf de siite gläge aber dur en sturm stahts ez. Den simer nach strausibaai gfahre, da dete euses backpackers gsi isch. Nachdem  mer öpis gässe hend simer an strand wo nur öpe 5min vo eusem backpackers entfernt gsi isch. Isch echt en wunderschöne strand gsi. Riisig und so guet wie kei lüüt. Mir sind öpe 2h dete gsi u den simer am strand entlang glofe zum hafe da mer ghört händ das dete es guets fisch restaurant isch. Es isch aber leider zue gsi, drum hämer uf em rückwäg nach andere restaurants gseucht. Das aber sunntig gsi isch u das es riise kaff gsi isch hät alles zue gah sogar dä tankstelle shop! Zum glück hämer ja es auto gah und  händ so i di nächst grösser stadt chöne fahre wo immerhin eis restaurant offe gah hät. Da die aber au frühe händ welle zue mache hämer nur no take away becho, das isch eus aber dän au egal gsi da mer so hunger gah händ u extra 30min gfahre sind zum det anecho;)  Am nächste morge simer am 5.45 ufgstande zum dä sunneufgang am strand go luege z'gah. Leider ischs chli bewölkt gsi, aber glücklicherwiis häts genau dete wo sunneufgange isch kei wulche gah. So hät sichs frühe ufstah glich glohnt gah. Nachdem  mir gnueg gseh händ sime wieder zrug is bett nomal chli go schlafe. am 9i simer ufgstande händs backpackers abgeh u händ welle go zmörgele u dän an strand. Leider hät immer no nüt offe gah, drum häts zum zmorge nur krackers u coke geh. Am 11i hämer eus dän uf dä wäg gmacht richtig gaansibaai u hermanus. Isch echt e idrücklichi fahrt gsi. Zerst hämer baboons uf dä strasse gseh (affe) sind würkli u viel gsi u die sind uf dä leitplanke oder am strasserand. Dän simer zumene mega härzige chline dörflich cho u  aschlüssend uf e schotterstrass wo sich u lang hiizoge hät so das mers gfühl gah händ die hört nüm uf. Hät sich aber echt glohnt das mer dä wäg gfahre sind. I hermanus simer dän nomal an strand u is meer, das eifach en mega heisse tag gsi isch u mir kei klimaalag gah händ:S isch au en mega schöne strand gsi mit wenig lüüt. Aschlüssend simer gad dete no is es restaurant go zmittag ässe. Isch es super restaurant gsi, schön gmacht u feins ässe. Den ischs au scho wieder richtig cape town ganage wo mer s'auto  wieder händ müsse abgeh.